கரீனா கபூர்

**கரீனா கபூர் ** ( பிறப்பு செப்டம்பர் 21, 1980), **பெபோ ** என்று அறியப்படும் இவர் ஓர் இந்திய  நடிகையாவார். இவருடைய பெற்றோர், தந்தை ரந்திர் கபூர் மற்றும் தாயார் பபிதா, இவருடைய முத்த சகோதரி கரிஸ்மா போன்றோர் திரைப்படங்களில் நடித்தவர்கள் ஆவார்கள்.2000 ஆண்டில் அவர் முதன்முதலாக *ரெப்யுஜீ* என்ற திரைப்படத்தில் தோன்றினார். இப்படத்தில் நடித்ததால் பிலிம்பேரின் சிறந்த அறிமுக நடிகைக்கான விருது கிடைத்தது. இவர் நடித்த *கபி குசி கபி கம் * என்ற திரைப்படம் 2001 ஆம் ஆண்டில் வெளிநாட்டு சந்தையில் மிகவும் அதிகமான தொகையை ஈட்டிய இந்தியப்படமாகும். மேலும் வணிகரீதியில் மிகப்பெரிய வெற்றிப்படமுமாகும்.
 
2002 மற்றும் 2003 ஆன்டுவரை ஒரே மாதிரியான கதாப்பாத்திரங்களில் நடித்த இவர் அதன்பிறகு துணிச்சலான பாத்திரங்களில் நடிக்க ஒப்புக்கொண்டார். அதன் விளைவாக, 2004 முதல் 2006 ஆம் ஆண்டு வரை அவர் நடிப்பில் பெரும் பல்துறைத்திறமையை வெளிப்படுத்தினார். *சமேலி * (2004) என்ற படத்தில் அவர் ஒரு விலை மாதுவாக நடித்தது அவர் வாழ்க்கையின் திருப்புமுனையாக திகழ்ந்தது. இதனால் இவருக்கு பிலிம்பேரின் சிறப்பு நடிகைக்கான விருதும் கிடைத்தது. *தேவ் * (2004) மற்றும் *ஓம்காரா* (2006) என்ற படங்களில் நடித்ததற்காக பிலிம்பேர் விழாவில், சிறந்த நடிகைக்கான இரண்டு விருதுகளைப் பெற்றார். 
 
2007 ஆம் ஆண்டில், இம்தியாஸ் அலி இயக்கிய *[[ஜப் வீ மெட்]]* என்ற காதல்நயம் கொண்ட நகைச்சுவைப் படத்தில் இவரது நடிப்பிற்காக பிலிம்பேரின் சிறந்த நடிகைக்கான விருதை பெற்றார். இதன் பிறகு கரீனா தன்னை ஒரு முதன்மையான தற்கால நடிகையாக இந்தித் திரைப்பட உலகில் நிலைநாட்டிக் கொன்டார். கரீனாவின் தனிப்பட்ட வாழ்க்கையைப் பொறுத்தவரை அவரின்நண்பரான நடிகர் சைஃப் அலி கானை இணைத்து கிசுகிசுக்கள் எழுந்துகொண்டே இருந்தன, அவர்கள் இருவரும் மணம் செய்துகொள்ளப்போவதாக  வதந்திகள் பரவலாக உலவியது.

## ஆரம்ப வாழ்க்கையும் பின்னணியும்
பஞ்சாபி கத்திரி வம்சத்தை மூலமாகக் கொண்ட திரைக்குடும்பத்தில்  நடிகர்களான ரந்தீர் கபூர் மற்றும் பபிதா ஆகியோருக்கு மகாராட்டிரத்தில் உள்ள மும்பையில் பிறந்தார். இவர் குடும்பத்தின் மிக இளைய மகளாவார். இவர் நடிகரும் படத்தயாரிப்பாளருமான ராஜ் கபூரின் பேத்தியும் நடிகர் ப்ரித்திவிராஜ் கபூரின் கொள்ளுப் பேத்தியும், நடிகை கரிஸ்மா கபூரின் தங்கையுமாவார். மேலும் நடிகர் ரிஷி கபூரின் உடன் பிறந்தவரின் மகளுமாவார். "கரீனா" என்ற பெயர் *அன்ன கரேனினா* என்ற புத்தகத்தில் இருந்து பிறந்ததாகும். இவளுடைய தாயார் இவரைக் கருவில் சுமந்த போது அந்த புத்தகத்தை  படித்தார்.

சிறுவயது முதலே கபீர் சகோதரிகள் நடிப்பதில் மிகுந்த ஆர்வம் கொன்டிருந்தனர்.. குறிப்பாக நடிகைகளான நர்கீஸ், மீனா குமாரி ஆகியோர் சகோதரிகளை மிகவும் கவர்ந்தவர்கள். ஆயினும் இவர்களின் தந்தை தம் பெண்கள் படங்களில் நடிப்பதை விரும்பவில்லை. இதனால் பெற்றோருக்கிடையே பிரிவு ஏற்படது. 1991 ஆம் ஆண்டில் கரிஸ்மா ஒரு நடிகையாக அறிமுகமாகும்வரை, லோகன்ட்வாலா என்ற இடத்தில் அவரது தாயாருடன் தான் வசித்தனர்.

கரீனா முதலில் மும்பையிலுள்ள ஜமுனாபாய் நாற்சீ பள்ளிக்கூடத்தில் படிப்பைத் தொடங்கி, விலே பார்லெயில் உள்ள மிதிபாய் கல்லூரியில்  இரண்டாண்டுகள் வணிகம் பயின்றார். அதற்குப்பிறகு கரீனா அமேரிக்காவில் உள்ள ஹார்வர்ட் பல்கலை கழகத்தின் நுண்கணினியில் மூன்று மாத வேனிற்காலப்து பயிற்சி பெற்றார். பிறகு சட்டப்படிப்பில் அவர் கவனம் சென்றது. சர்ச்கேட்டில் உள்ள அரசு சட்டக்கல்லூரியில் சேர்ந்தார். சர்ச்கேட்டில் ஒரு வருடகாலம் முடிந்தபிறகு, கரீனா திரும்பவும் தனது நீண்டநாள் கனவான நடிகை ஆவதற்கு திட்டமிட்டார் மேலும் அந்தேரியிலுள்ள கிஷோர் நாமிட் கபூரின் நடிப்பு நிறுவனத்தில் பயிற்சிகள் பெறத்தொடங்கினார்.

## தொழில் வாழ்க்கை
### அறிமுகம் மற்றும் பெருவளர்ச்சி, 2000-2003
2000 ஆம் ஆண்டில் கரீனா முதலில் ராகேஷ் ரோஷனின் *கஹோ நா...* *ப்யார் ஹை* என்ற படத்தில், இயக்குனரின் மகன் ரித்திக் ரோஷனுடன் நடிப்பதாக இருந்தது. படப்பிடிப்பு தொடங்கி பலநாட்கள் கழித்து, அவர் அத்திட்டத்தை கைவிட்டார். "

பிறகு அதே வருடத்தில் ஜெ.பி. தத்தாவின் *ரெப்யுஜீ * என்ற போர் குறித்த நாடகத்தில் கரீனா அறிமுகமானார். 1971 ஆண்டின் இந்திய-பாகிஸ்தான் போரை மையமாக கொண்ட அந்தப்படம், ரெப்யுஜீ என்று மட்டுமே அறியப்பெற்ற ஒரு மனிதனை சுற்றிவருவதாகும். (அந்த வேடத்தை முதன் முதலில் அறிமுகமான அபிஷேக் பச்சன் நடித்தார். அவன் சட்டவிரோதமாக மக்களை இந்தியா-பாகிஸ்தானின் எல்லைக்கு அப்பாலும் இப்பாலும் அழைத்துச்செல்கிறான். கரீனா அப்படத்தில் நாசை என்ற வங்க தேசத்துப் பெண்ணின் வேடத்தை ஏற்றார், அவர் சட்டவிரோதமாக பாகிஸ்தானில் குடிபெயருவதற்கு முயற்சி செய்யும் பொழுது, ரெப்யுஜீயிடம் காதல் வசப்படுகிறார். அவளுடைய அறிமுகத்தோற்றத்தை ரசிகர்கள் பாராட்டினார்கள்." 2000 ஆம் ஆண்டில் *ரெப்யுஜீ * மிகையாக வருமானத்தை ஈட்டிய படங்களில் ஐந்தாவதாக இருந்ததுடன் கரீனாகபூரின் நடிப்பு அவருக்கு பிலிம்பேரின் சிறந்த அறிமுக நடிகைக்கான விருதையும் பெற்றுத்தந்தது.

2001 ஆண்டில் கரீனாவின் முதல் பாத்திரம் *முஜே குச் கஹ்நா ஹை* என்ற காதல்நயத்துடன் கூடிய நகைச்சுவைப் படத்திலாகும், அப்படம் அவ்வருடத்தில் மிகையான வருமானத்தை ஈட்டிக்கொடுத்தது. இப்படத்தில் இவரின் நடிப்பு பலரால் பாராட்டப்பட்டது அதற்கு அடுத்ததாக  சுபாஷ் கையின் குடும்ப நாடகமான *யாதென்* என்ற படத்தில் ஜாக்கீ ஷராப் மற்றும் ஹ்ரித்திக் ரோஷனுடன் நடித்தார். படம் வெளிவந்த பிறகு, மக்களிடம் அப்படம் ஒரு கலவையுடன் கூடிய எதிர்வினையை பெற்றது. மேலும் சரியான பணவரவு பெறவில்லை. அதற்குப்பிறகு கரீனா அப்பாஸ்- மஸ்தானின் படமான *அஜநபீ* யில் நடித்தார். 1992 ஆண்டின் *கண்சென்டிங் அடல்ட்ஸ்* (ஒப்புக்கொள்ளும் பெரியவர்கள்) என்ற படத்தை ஆதாரமாக கொண்ட இப்படம், இந்தியாவில் சுமாரான  வருமானத்தைப் பெற்றுத்தந்தது.

பிறகு அதே வருடத்தில், அவர் சந்தோஷ் சிவனின் பழங்காலக்காவியமான *அசோகா* வில் நடித்தார், அப்படம் அசோகா தி கிரேட் என்ற மன்னரின் வாழ்க்கை முறையை சித்தரிக்கிறது. ஐக்கிய இராச்சியத்திலும் வடக்கு அமெரிக்காவிலும் இப்படத்திற்கு ஒரு நல்ல வலுவான வரவேற்பு இருந்தது. இப்படம் வெனிஸ் நகரத்தில் நடந்த (வெனிஸ் பிலிம் பெஸ்டிவல்) வெனிஸ் திரைப்பட திருவிழாவில் திரையிடப்பட்டது. மேலும் 2001 ஆம் ஆண்டில் நடந்த டொரோண்டோ அனைத்துலக திரைப்பட திருவிழாவிலும் இப்படத்தைத் திரையிட்டனர். படத்திற்கு நல்ல விமர்சனங்கள் கிடைத்தாலும் கரீனாவின் நடப்பு பலராலும் பேசப்படவில்லை." இருப்பினும், அவர் நடிப்பை சில திறனாய்வாளர்கள் புகழ்ந்தார்கள். இப்படம் பிலிம்பேர் விருது களுக்கான நிகழ்ச்சியில் சிறந்த நடிகைக்கான வகையில் முதன்மை தெரிவை ஈட்டியது.

2001 ஆம் ஆண்டின் இறுதியில் கரீனா நடித்து வெளிவந்த படம் *கபி குசி கபி கம்* என்ற படமாகும், அதை கரன் ஜோஹர் இயக்கினார். இப்படம், அமிதாப் பச்சன், ஜெயா பச்சன், ஷா ருக் கான், கஜோல் மற்றும் ஹ்ரித்திக் ரோஷன் போன்றவர்களின் குழுவைக்கொண்டதாக இருந்தது, மேலும் அப்படம் அவ்வாண்டின் வணிகரீதியில் மிகையாக வெற்றிபெற்ற படங்களில் இரண்டாவது இடத்தை பிடித்தது. இது கரீனாவின் மிகப்பெரிய வெற்றிப்படமாக அமைந்தது. அனைத்துலக அரங்கிலும் அது நல்ல வரவேற்பைப் பெற்றது. மேலும் இந்தியாவின் இரண்டாவது மிகப்பெரிய பாலிவுட்டின் வெற்றியாக திகழ்ந்தது. அதற்கு கிடைத்த தொகை மொத்தம் 1,000 மில்லியன்($22.5 மில்லியன்)ஆகும். அவர் நடித்த 'பூ' என்ற கதாபாத்திரம் திறனாய்வாளர்களின் நன்மதிப்பை பெற்றது மேலும் அவருக்கு பிலிம்பேரின் சிறந்த குணச்சித்திர நடிகைக்கான தெரிவையும் பெற்றது.

2002 மற்றும் 2003 ஆண்டுகளில், அவர் தனது தொழில்வாழ்க்கையில் ஒருசரிவைக் கண்டார்.  *முஜே தோஸ்தி கரோகே ! * , *ஜீனா ஸிர்ப் மேரே லியே* ,*Talaash: The Hunt Begins...* *குசி*, *மை பிரேம் கி திவானி ஹூன்*,  மற்றும் நான்கு மணிநேரப்போர் காவியமான *எல் ஒ சி கார்கில்* - ஆகிய ஆறு படங்கள் இந்தியாவில் சர்ச்சைகளுக்கு உள்ளாயின. மேலும் வணிகரீதியாக தோல்வியைத் தழுவின. கரீனா கபூரின் நடிப்பு எல்லாத் திரைப்படங்களிலும் ஒரே போன்று இருப்பதாக விமரிசிகப்பட்டது.  ஆனால் இவ்வகையான எதிர்மறை விமர்சனங்கள் அவரை ஒரு மேம்படுத்த தூண்டுவதற்கு அடிப்படை காரணிகளாக இருந்தன. மேலும் உத்வேகத்துடன் கூடிய பாத்திரங்களில் நடிக்க ஊன்றுகோலாகவும் இருந்தன.

### திருப்புமுனை, 2004–2006
கபூரின் தொழில்வாழ்க்கையில் ஏற்பட்ட எதிர்மறை காலத்திற்கப்பால், 2004 ஆம் ஆண்டு முதல் அவர் மேலும் தீவிரமான பாத்திரங்களில் நடிக்கத்தொடங்கினார். அவை வணிகரீதியாக வெற்றிபெறவில்லையானாலும், அவற்றில் பெரும்பாலானவை அவருக்கு பெருமையைத் தேடித்தந்தன. சுதிர் மிஸ்ரா இயக்கிய *சமேலி* என்ற படத்தில் ராகுல் போசிற்கு எதிராக கரீனா ஒரு விலைமாதர் வேடத்தில் நடித்தார்.இப்படத்தில் கரினாவின் நடிப்பு பாராட்டப்பட்டது இருந்தாலும்,  எதிர்மறை கருத்துகளும் இருந்தன. இப்படத்தில் கரீனாவின் நடிப்பு அவருக்கு பிலிம்பேரின் சிறப்பு நடிகைக்கான விருதைப் பெற்றுத் தந்தது. மேலும் அவரது தொழில்வாழ்க்கையின் போக்கில் ஒரு திருப்பத்தை ஏற்படுத்தியது.

அதற்குப்பிறகு கரீனா அமிதாப் பச்சன் மற்றும் பார்தீன் கானுடன் கோவிந்த் நிஹலானியின் இயக்கத்தில் வெளிவந்து நல்ல வரவேற்பு பெற்ற *தேவ் * என்ற படத்தில் தோன்றினார், அப்படமானது இந்தியாவில் குஜராத்தில் 2002 ஆம் ஆண்டில் நடந்த இந்து-முஸ்லீம் கலவரங்களை மையமாக கொண்டதாகும். அதில் கரீனா ஆலியா என்ற ஒரு முஸ்லீம் பெண் கதாப்பாத்திரத்தை ஏற்றுக்கொண்டார், அப்பாத்திரம் வடோதராவில் நடந்த பெஸ்ட் பேகரி வழக்கில் முக்கிய சாட்சியான ஜாகிரா ஷேக்கை ஆதாரமாக கொண்டதாகும். இந்தப்படம் அவருக்கு பிலிம்பேரின் திறனாய்வாளர்களின் சிறந்த நடிப்பிற்கான விருதைப் பெற்றுத்தந்தது, மேலும் வேறுபல விருது வழங்கும் விழாக்களில் *சிறந்த நடிகை* க்கான தெரிவிலும் அவர் பெயர் முன்மொழியப்பட்டது."

சிறிது நாட்களில், *பிடா* என்ற எழுச்சியூட்டும் படத்தில் முதல்முறையாக (சாகித் கபூர் மற்றும் பர்தீன் கானுக்கு எதிராக) எதிர்மறை வேடம் பூண்டார். இப்படம் வலைத்தளத்தில் நடக்கும் திருட்டு, மும்பையின் பாதாளவுலகம் போன்றவற்றை அடிப்படையாகக் கொன்டது. இப்படம் வணிகரீதியில் வெற்றியடையவில்லை என்றாலும், அவரின் நடிப்புக்காக கரீனா நல்ல பாராட்டை பெற்றார், மேலும் சில திறனாய்வாளர்கள் அவளுடைய முந்தைய பாத்திரங்களை சுட்டிக்காட்டி தனிப்பட்ட முன்னேற்றம் ஏற்பட்டுள்ளதை குறிப்பிட்டார்கள். அதற்குப்பின்  அப்பாஸ் மஸ்தானுடைய படமான *ஐத்ராஜ்* மற்றும் பிரியதர்சனின் நகைச்சுவைப் படமான *ஹல்ச்சல்* ஆகியவற்றில் நடித்தார். அதுவே 2002 ஆம் ஆண்டிற்குப் பிறகு வருமானத்தை ஈட்டிய இவரின் முதல் வெற்றிப்படமாகும்.

2005 ஆம் ஆண்டில், தர்மேஷ் தர்சன் இயக்கிய படமான *பேவபா* வில் நடித்தார். இப்படத்தில் கரீனா அஞ்சலி என்ற ஓர் இந்திய-கானடியப் பெண்ணாக தோன்றினார். இந்தப்படம் எதிர்மறை விமரிசனங்களுக்கு ஆளாயிற்று மேலும் கரீனாவின் நடிப்பு மக்களால் ஏற்றுக் கொள்ளப் படவில்லை.

அதே ஆண்டில் அவர் பிரியதர்சனின் காதல் திரைக்கதைப் படமான *க்யோன் கி* யில் நடித்தார். இந்தப்படம், மனநிலை சரியில்லாதோர்களுக்கான ஒரு மருத்துவமனையில் எடுத்தது, ஒரு மனநிலை குன்றிய நோயாளியின் காதல்கதையை சித்தரிக்கிறது, அவ்வேடத்தில் சல்மான் கான் நடித்தார், மேலும் அவருடைய மருத்துவராக, கரீனா கபூர் நடித்தார். இந்தப் படம் வணிகரீதியில் தோல்வியை தழுவியது, ஆனால் கபூரின் நடிப்பு பொதுவாக திறநாய்வாளர்களிடம் நல்ல வரவேற்பைப் பெற்றது. பின்னர் கரீனா அக்ஷய் குமார், போபி தியோள், மற்றும் லாரா தத்தாவுடன் இணைந்து காதல் படத்தில் நடித்தார். இந்தியாவில் வெற்றிபெறவில்லை என்றாலும், அப்படம் 2005 ஆம் ஆண்டில் ஐக்கிய ராஜ்ஜியத்தில் (யுனைடெட் கிங்டம்) மிகையாக வருவாயினைப் பெற்ற பாலிவுட் படமாகும்

2006 ஆம் ஆண்டில், கரீனா *36 சைனா டவுன்* என்ற மனதை தூண்டும் படத்தில் முதலில் நடித்தார், அதற்குப்பின்னர் *சுப் சுப் கே* என்ற நகைச்சுவைப் படத்தில் நடித்தார், இரு படங்களும் நல்ல விமரிசனங்கள் பெற்றன. அடுத்ததாக வில்லியம் ஷேக்ஸ்பியரின் *ஒதெல்லோ* என்ற நாடகத்தைத்தழுவிய *ஓம்காரா* என்ற ஹிந்திப்படத்தில் நடித்தார். விஷால் பரத்வாஜ் இயக்கிய இந்தப்படம், உத்தரப்பிரதேச அரசியல் முறைமையை பின்னணியாக கொண்டு மற்றும் பாலியல் சார்பான பொறாமை காரணமாக விளைந்த பெருந்துன்பத்தை சித்தரிக்கிறது. இந்தப்படத்தின் முதல் காட்சி 2006 ஆம் ஆண்டு நடந்த கான் திரைப்பட விழா வில் திரையானது மற்றும் கைரோ அனைத்துலக திரைப்பட விழா வில் திரையிடுவதற்கும் தெரிவானது. *ஓம்காரா* திறனாய்வாளர்களின் நன்மதிப்பை பெற்றது. கரீனாவின் நடிப்பை எல்லோரும் பாராட்டினார்கள். அதன் மூலம் அவருக்கு நான்காவது பிலிம்பேர் விருது கிடைத்தது. மேலும் முதன் முதலாதிரை நட்சத்திர விருதும் கிடைத்தது.

### அண்மைக்காலப் பணி, 2007–முதல் தற்போது வரை.
2007 ஆம் ஆண்டில், கரீனா ஷாகித் கபூருக்கு எதிராக இம்தியாஸ் அலியின் காதல்நயம்கொண்ட நகைச்சுவைப்படமான *[[ஜப் வீ மெட்]] * டில் நடித்தார். இப்படம் திறனாய்வாளர்களால் நன்றாக வரவேற்கப்பெற்றது. மேலும் அவ்வருடத்தின் மிகவும் வெற்றிபெற்ற படங்களில் ஒன்றாக அது திகழ்ந்தது. அதன் மூலம் உள்நாட்டில் கிடைத்த மொத்த வருமானமானது ரூ 303 மில்லியன் (US$ 6.45 மில்லியன்) ஆகும். கரீனா அவருடைய நடிப்பிற்காக பல விருதுகளைப்பெற்றார், அதில் பிலிம்பேரின் சிறந்த நடிகைக்கான விருதும் அடங்கும் மேலும் அவருக்கு அவருடைய இரண்டாவது சிறந்த நடிகைக்கான திரைப்பட நட்சத்திர விருதும் கிடைத்தது."

*ஜப் வீ மெட்* டிற்குப்பிறகு, கரீனா அக்ஷய் குமார், ஸைப் அலி கான் , மற்றும் அணில் கபூருடன் *தஷான்* என்ற சண்டைக்காட்சிகள் நிறைந்தபடத்தில் (2008) நடித்தார். *இந்தியா எப்எம் (indiaFM)* என்ற நிறுவனம் நடத்திய வாக்களிப்பு அப்படத்தை அவ்வருடத்தின் மிகுந்த எதிபார்ப்புகளுடன் கூடிய படமாகப் பாராட்டியபோதும், நாளடைவில்*தஷான்* வணிகரீதியில்தோல்வியை தழுவியது. அடுத்ததாக கரீனா யாஷ் ராஜ் பிலிம்ஸ் மற்றும் வால்ட் டிஸ்னீ பிக்ச்சர்சின் கேலிச்சித்திரப் படமான *ரோட்சைட் ரோமியோ (Roadside Romeo)* வில் லைலா என்ற தெருநாய்க்கு குரல் கொடுத்தார். ஒரு ஹாலிவுட் நிறுவனத்தால் வடக்கு அமெரிக்காவில் வெளியிட்ட பாலிவுட்டின் இரண்டாவது படம் இதுவேயாகும். இதற்கு ஆயத்தம் செய்வதற்காக, கரீனா பல ஹாலிவுட் அசைவூட்டிய படங்களை பார்த்து நடிகர்கள் எப்படி குரல் கொடுத்தனர் என்பதை அறிந்து கொன்டார். கரீனா இதர திட்டங்களில் கவனம் செலுத்தியதால், இப்படத்தை சரியாக ஆதரிக்காமல் விட்டதற்காக திறனாய்வாளர்கள் குறை கூறினர்.

2006 ஆம் ஆண்டில் வெளிவந்த *கோல்மால்* என்ற படத்தை ஆதாரமாக கொண்டு, அதன் பின்தொடற்சியாக வந்த *கோல்மால் ரிடேர்ன்ஸ்* என்ற ரோஹித் ஷெட்டியின் நகைச்சுவைப் படத்தில் கரீனா அடுத்ததாக நடித்தார். அஜய் தேவ்கன், அர்ஷத் வார்சி, துஷார் கபூர், ஸ்ரேயஸ் தால்பாடே, அம்ரிதா அரோரா, செலினா ஜைத்லீ, மற்றும் அஞ்சனா சுகானி போன்றோர் அடங்கிய ஒரு நடிகர்களின் குழு இப்படத்தில் இருந்து, கரீனா தனது கணவனின் கற்பை சந்தேகிக்கும் மனைவியாக நடித்தார். இந்தப்படத்திற்கு ஒரு கலவையான விமரிசனம் கிடைத்தது. *தி இந்தியன் எக்ஸ்பிரஸ்* படத்தின் திரைக்கதை உயிரூட்டம் இல்லாததாகக் குறிப்பிட்டது. மேலும் "கணவன் மீது சந்தேகம் கொண்ட ஒரு பெண்மணி குறிப்பாக தன் கணவன்மீது ஒரு கண் வைத்திருப்பது பெரிய நூதனமான விசயமல்ல, மேலும் அந்த பாத்திரத்தை கையாள்வதில் கரீனா புதுமை எதையும் புகுத்தவுமில்லை எனவும் கூறியது.." இருந்தாலும், *கோல்மால் ரிடேர்ன்ஸ் * ஒரு பெரிய வெற்றிப்படமாக திகழ்ந்தது. ரூ 793 மில்லியன்($17.84 மில்லியன்) மற்றும் உள்நாட்டில் மட்டும் அதிக வருமானம் ஈட்டியது.

2009 ஆம் ஆண்டில், கரீனா அக்ஷய் கானுடன் *கம்பக்த் இஷ்க் * என்ற சபீர் கானின் நகைச்சுவைப்படத்தில் நடித்தார். இரு வேறுபட்ட மனிதர்களிடையே நிலவும் உறவுகளை ஆராய்ந்து பார்க்கும் இப்படம், இந்தியப்பட வரலாறில் கலிபோர்னியாவில் உள்ள ஹாலிவுட்டின் யூனிவெர்சல் ஸ்டூடியோஸ் ஹாலிவுட் டில் படமானது மேலும் பல ஹாலிவுட் நடிகர்கள் சிறு வேடங்களில் அவ்வப்போது தோன்றினார்கள். கரீனா சிம்ரிதா ராய் என்ற பாத்திரத்தில் நடித்தார். படம் வெளிவந்த பிறகு, படத்திற்கு எதிர்மறை விமரிசனங்கள் குவிந்தன மேலும் கபூரின் நடிப்பு சரிவர வரவேற்கப்படவில்லை. *தி டைம்ஸ் ஒப் இந்தியா* அவர் நடிப்பை "ஒரு முழுமையான ஏமாற்றம்" என்று விவரித்தது. இருந்தாலும் இப்படம் பொருளாதார வெற்றி அடைந்தது, மேலும் உலகளவில் சுமாரான வருமானத்தை ஈட்டியதுரூ 840 மில்லியன்($18.9 மில்லியன்)

ஆகஸ்ட் 2009 இல் கரீனா பிரேம் சோனியின் படமான *மை அவுர் மிஸ்ஸிஸ். கன்னா*, ராஜ்குமார் ஹிரானியின் *திரீ இடியட்ஸ்* ஆகிய படங்களில் கதாநாயகியாக நடித்தார்.

## இதர பணி(கள்)
அவர் திரைப்படத்துறையில் இருந்த காலங்களில், கரீனா தனது நேரத்தை மனிதநேயப்பணிகளுக்காக தன் நேரத்தை செலவழித்தார் மற்றும் மேடை நாடகங்களில் மற்றும் நிகழ்ச்சிகளில் பங்கேற்றார். 2002 ஆம் ஆண்டில், கரீனா தனது முதல் உலகப்பயணத்தை மேற்கொண்டார், *ஹார்ட்த்ரோப்ஸ் கான்செர்ட் (the Heartthrobs Concert) (இதயத்துடிப்புகளின் கச்சேரி)*, என்ற நிகழ்ச்சியில், ஹ்ரித்திக் ரோஷன், கரிஸ்மா கபூர், அர்ஜுன் ராம்பால், மற்றும் ஆப்தாப் ஷிவ்தாசனி போன்றோருடன் பங்கேற்றார். இந்த நிகழ்ச்சி அமெரிக்கா மற்றும் கனடா முழுதும் நடந்தது மேலும் அது வெற்றிவாகை சூடியது. நவம்பர் 2003 ஆம் ஆண்டில், கரீனா உலக இளைஞர் அமைதி மாநாடுக்காக நிதி திரட்ட *மார்கோ ரிச்சி ஈச் ஒன் ரீச் ஒன் பெனிபிட் கான்செர்ட் (the Marco Ricci Each One Reach One Benefit Concert) * என்ற நிகழ்ச்சியில்  பங்கேற்றார், மற்றும் 2005 ஆம் ஆண்டில், இதர பாலிவுட் நட்சத்திரங்களுடன் *ஹெல்ப் !* *டெலேதோன் கான்செர்ட் (HELP!Telethon Concert)* என்ற நிகழ்ச்சியில் 2004 ஆம் ஆண்டில் இந்திய ப் பெருங்கடலில் நிகழ்ந்த நிலநடுக்கத்தில் சிக்கித்தவித்து பாதிக்கப்பட்டவர்களுக்கு நிதி திரட்டுவதற்காக பங்குகொண்டார். அதற்குப்பின் அந்த வருடத்தில், ராஜஸ்தான் மாநிலத்தில் இதயமாகவுள்ள பாலைவனங்களுக்கு சென்று நமது படைவீரர்களுக்கு ஊக்கமளிப்பதற்காக என்டிடிவி NDTV யின் *ஜெய் ஜவான்* என்ற நிகழ்ச்சியில் ஹோலி பண்டிகை கொண்டாடும் வாரத்தை படைவீரர்களுடன் கொண்டாடினார்.

2006 ஆம் ஆண்டில், கரீனா சல்மான் கான், சயெத் கான், ஜான் அப்ரகாம், ஷாகித் கபூர், ஏஷா தியோள் மற்றும் மல்லிகா ஷேரவாத் ஆகியோருடன் *ரோக்ச்டார்ஸ் கான்செர்ட் (Rockstars Concert)* நடத்திய உலகசுற்றுலாவில் கலந்துகொண்டார். அதற்கடுத்த வருடத்தில், கரீனா, பிரியங்கா சோப்ராவுடன், *கோன் பனேகா குரோர்பதி* என்ற *(Who Wants to Be a Millionaire?) என்ற நிகழ்வில் வென்ற தொகையை  முதியோர் இல்லத்திற்கும் மவுண்ட் மேரியின் பாந்த்ராவிற்கும் நன்கொடையாக வழங்கினார். ஜூன் 2008 ஆம் ஆண்டில், கரீனா விளையாட்டு நிகழ்ச்சியான *க்யா ஆப் பான்ச்வி பாஸ் சே தேஜ் ஹைன்?* என்ற நிகழ்ச்சியில்  நண்பன் ஸைப் அலி கானுடன் கலந்துகொண்டார்,  அவருக்கு வெற்றியின் காரணமாக கிடைத்த தொகையினை பாந்த்ராவில் உள்ள செய்ன்ட் அந்தோணியின் முதியோர் இல்லத்திற்கு நன்கொடையாக ரூ5,000,000 ($112,500) வழங்கினார். 2009 ஆம் ஆண்டிலும், *தஸ் கா தம் * என்ற நிகழ்ச்சியின் மூலமாக வென்ற தொகையை, அவர் மீண்டும் செய்ன்ட் அந்தோணியின் முதியோர் இல்லத்திற்கு நன்கொடையாக  வழங்கினார்.

கரீனா பல வணிக நிறுவனங்களை ஆதரித்து வந்துள்ளார், அவற்றில் குர்குரே மற்றும் ஆடைகளின் சங்கலித்தொடரான க்லோபஸ் நிறுவனம் போன்றவை அடங்கும். கரீனா க்லோபஸ் என்ற வணிக நிறுவனத்தின் உலகளாவிய தூதராகவும், அவ்வணிக விளம்பரங்களிலும் தோன்றி வருகிறார். இதனால் அந்நிறுவனத்தின் பொருட்களின் விற்பனை 75 விழுக்காட்டையும் தாண்டியது.

== தனிப்பட்ட வாழ்க்கை ==
[[படிமம்:Saif & Kareena2.jpg‎|thumb|right|alt= ஒரு மனிதன் சூட் அணிந்தும் மற்றும் ஒரு பெண் சேலையணிந்தும்|கரீனா தனது நண்பர் ஸைப் அலி கானுடன் 2008 ஆம் ஆண்டின் 53 ஆவது பிலிம்பேர் விருது விழாவில்.]]
2004 ஆம் ஆண்டில், கரீனா நடிகர் ஷாகித் கபூருன் இணைத்துப் பேசப்பட்டார். இவர்கள் அடிக்கடி சந்திக்கத்தொடங்கினார், ஆனால் *ஜப் வீ மெட் * படப்பிடிப்பு நடக்கும்போது, 2007 ஆம் ஆண்டில் இருவரும் பிரிந்தனர். செப்டம்பர் 2007 ஆம் ஆண்டில், அவர் ஸைப் அலி கானை  காதலிப்பதாக பரவலாகச் செய்தி பரவியது. அக்டோபர் 18, 2007 ஆம் ஆண்டில், *லக்மே பேஷன் வீக்* என்ற நிகழ்ச்சியில் மனிஷ் மல்ஹோத்ராவின் பிரம்மாண்டமான இறுதிக்காட்சி நடைபெறுகையில், சைஃப்கான் அவர்கள் இருவரிடையே நிலவிய உறவினை ஊடகங்களுக்கு உறுதி செய்தார்.

கரீனா தன் குடும்பத்தினருடன் மிகவும் நெருக்கம் கொண்டிருந்தார், அவர் தாயார் பபிதாவுடன் வாழ்க்கையின் அதிக நாட்களை கழித்தார். கரீனா அவர் தாயாருடன் லோக்ண்ட்வாலாவில் சேர்ந்து வாழ்ந்தார். அதற்குப் பிறகு பல வருடங்களுக்கு மும்பையில் உள்ள பாந்த்ராவில் பார்க் அவென்யூவிலும் வசித்து வந்தார். 2008 ஆம் ஆண்டில், கரீனா மற்றும் அவர் தாயார், அக்ஷய் குமாரின் மனைவியான டிவிங்கிள் கன்னா வடிவமைத்த மும்பையிலுள்ள கார் என்ற இடத்தில் அடுத்தடுத்துள்ள கட்டிடங்களை வாங்கி அதில் வசித்தனர். கரீனா தமது ஒய்வு நேரங்களில் புத்தகப்புழுவாக இருப்பதாகவும் மற்றும் நீச்சல் குளத்தில் நீச்சலடிப்பதாகவும் கூறியுள்ளார்.

கரீனாவின் எடை மற்றும் பத்தியமுறை ஊடகங்களில் அடிக்கடி சர்ச்சைக்குரிய விஷயமானது. 2006 ஆம் ஆண்டில், கரீனா தன் எடையைக் குறைப்பதற்காக சைவ உணவிற்கு மாறுவதாக தெரிவித்தார். கரீனா பசியின்மை காரணமாக தவிப்பதாகக் கூறும் வதந்திகளை மறுக்கிறார்.  தனது குறைவான எடைக்கு யோகா மற்றும் மிகவும் கவனத்துடன் கண்காணிக்கும் சமச்சீரான உணவே காரணம் என்று வாதாடுகிறார். 2008 ஆம் ஆண்டில், *தஷான்* படப்பிடிப்பின்போது எடைகுறைந்து படப்பிடிப்பு மேடையில் மயங்கி விழுந்தபோது, ஊடகங்களில் அவளுடைய உடல்நலம் பற்றிய செய்திகள் பரவலாக இருந்தது. அவர் இந்நிகழ்ச்சியை ஒரு சாதாரண உடல் நல பாதிப்பே என்று கூறி முத்தாய்ப்பு வைத்துவிட்டார்.

== ஊடகங்களில் ==
கரீனா அவர்கள் 2000 ஆம் ஆண்டிற்குப்பின்னரே படங்களில் நடிக்க அறிமுகமானாலும், திரைப்படத்துறையில் மிகவும் ஆழமாக வேரூன்றிய குடும்பத்தில் பிறந்து வளர்ந்தவளானதால், கரீனா தமது சிறு வயதினிலேயே ஊடகங்களின் வெளிச்சத்திற்குக் காரணமானார். குழந்தையாக இருக்கும் போதே, கரீனா அவர் தாயார் பபிதா மற்றும் சகோதரி கரிஸ்மா கபூருடன் பல விருது வழங்கும் விழாக்கள் மற்றும் நிகழ்ச்சிகளில் கலந்து கொண்டார் மற்றும் அவர் சகோதரியின் படப்பிடிப்பின் போதும் சகோதரியுடன் கூட வருவார்.  ஊடகங்களின் யூகங்களை மனதில் கொண்டு, கரீனா ஊடகங்களுடன் ஒரு அமைதியான உறவுமுறைகளைக் கைக்கொன்டார். மற்றும் அவர் தன்னுடைய தனிப்பட்ட மற்றும் தொழில்முறை வாழ்க்கையைப்பற்றி ஒளிவுமறைவின்றி பேசும் திறமையை ஊடகங்களுடன் தடையில்லாமல் வளர்த்துக் கொண்டதற்கு பெயர்பெற்றவரானார்.

2005 ஆம் ஆண்டின் போது, கரீனா கரன் ஜோஹரின் பேட்டி நிகழ்ச்சியான *காபி வித் கரன் (Koffee with Karan) * என்ற நிகழ்ச்சியில் ராணி முகெர்ஜியுடன் பங்கேற்றார், மேலும் இரு ஆண்டுகளுக்குப்பிறகு அவர் ஷாகித் கபூர் மற்றும் கரிஸ்மா கபூருடன் பேட்டி கொடுத்தார். அதற்கடுத்த வருடத்தில், அவர் பிரியங்கா சோப்ராவுடன் *இந்தியன் ஐடல்* என்ற பாட்டுத்திறமையை கண்டறியும் திறமை போட்டியினை சோதிக்கும் ஒரு சிறப்பு நடுவராக நிகழ்ச்சியில் பங்கேற்றார். பல மாதங்களுக்குப் பிறகு, 2006 ஆம் ஆண்டில் நடைபெற்ற *பேஷன் வீக் 2006* என்ற நிகழ்ச்சியில், கரீனா மற்றும் நடிகர்களான ஷாகித் கபூர் மற்றும் ஊர்மிளா மடோன்கர் ஆகியோர் வடிவமைப்பாளர் மனிஷ் மல்ஹோத்ரா வின் பேஷன் காட்சியான, *பிரீடம் * என்ற தலைப்புகொண்ட நிகழ்ச்சியில், முதன்மை மாதிரியாக இருந்து சரிவு மேடையில் உடைகளை காட்சிப்படுத்தும்படி நடந்துசெல்ல தெரிவு செய்யப்பட்டனர். 2007 ஆம் ஆண்டில், கரீனா மற்றும் பல்வேறு பாலிவுட்டை சார்ந்த பிரமுகர்கள் சண்டிகரில் கபில் தேவி ன் *இந்தியன் கிரிக்கெட் லீகின்* (ICL)  திறப்பு விழாவில் மேடையில் நிகழ்ச்சிகளை நடித்துக் காட்டினர். ஜூன் 2008 ஆம் ஆண்டில், கரீனா மீண்டும் மனிஷ் மல்ஹோத்ராவின் பேஷன் கலைக்காட்சிக்கு மாதிரியாக  2008 ஆம் ஆண்டின் ஐஐஎப்ஏ (IIFA) பேஷன் கலைவிழாவில் பங்கேற்றார்.

கரீனா ஒவ்வொரு வருடமும் பல்வேறு ஊடகங்கள் நடத்தும் வாக்களிப்பு தெரிவுகளில் பங்கேற்கிறார். 2004 ஆம் ஆண்டில், ரிடிப்ப் நடத்திய "முதன்மை பெற்ற பெண் நட்சத்திர நடிகைகளின்" பட்டியலில், கரீனா மூன்றாம் இடத்தை பிடித்தார். பிறகு அவர் 2005-2006 ஆண்டுகளில் ஏழாவது மற்றும் ஐந்தாவது இடங்களை முறையாக பிடித்தார் மற்றும் 2007 ஆம் ஆண்டில், மீண்டும் மூன்றாம் இடத்தைப் பிடித்தார். பெப்ரவரி 2007 ஆம் ஆண்டில், கபூர் *இன்டியாடைம்ஸ்* பட்டியலிட்ட "பாலிவுட்டின் முதன்மை பெற்ற முதல் 10 நடிகைகளின்" தர வரிசையில் நான்காவதாகவும், பிறகு அவ்வருடத்தில், [[பிரித்தானியா]] நாட்டு பத்திரிகையான *ஈஸ்டேர்ன் ஐய்யில்* "ஆசியாவின் மிகவும் விரும்பத்தக்க பெண்ணாக" எட்டாவது இடத்தில் தெரிவு செய்யப்பட்டார். கரீனா பல்வேறு வலைதளங்களின் சைவ உணவு விருதுகளையும்  பெற்றுள்ளார், பிஈடிஏ இந்தியா (PETA INDIA) நிறுவனம் 2007 மற்றும் 2008 ஆம் ஆண்டுகளில் நடத்திய வாக்கெடுப்பில் இந்தியாவின் "சைவ உணவு உண்ணும் அழகான பெண் பிரமுகியாக" தெரிவு செய்யப்பட்டார். மார்ச் 2009 ஆம் ஆண்டில், *பிலிம்பேர் பத்திரிகை''யின் வருடாந்தர "சக்திவாய்ந்த மக்கள் பட்டியலில்", பாலிவுட்டின் மிகவும் சக்தி வாய்ந்த பத்து மக்களின் வரிசையில் பெண்களில் அவர் மட்டுமே இடம் பெற்றார்.

## திரைப்பட விவரம்

## குறிப்புகள்

## கூடுதல் வாசிப்பு

* சவுதரி, அனுராதா. கரீனா கபூர் மனதில் கொதிக்கிறாள்  . இன்டியாடைம்ஸ்.காம். மார்ச் 1983. மே 29, 2007 அன்று பெறப்பட்டது.
* ஜா, சுபாஷ் K.இந்தியாவின் இதயக்கனி: இப்போது, அவள் கரீனா கபூர் . இன்டியாடைம்ஸ்.காம். USA வார இதழ் பேட்டி (24 பிப்ரவரி 2002) மே 29, 2007 அன்று பெறப்பட்டது.
* நம்பியார், ஸ்மிதா. கரீனா, நவீன போக்குகளின் உறைவிடம்.   இந்தியாஇந்பொ.காம். நவம்பர் 22, 2004. பிப்ரவரி 14, 2009 இல் பெறப்பட்டது.
* ராவ், க்ஷமா. சகோதரி செய்கை: கரீனா ஒயிலை விரும்புபவள், கரிஸ்மா பொருளை தேடுபவள் . ரீடிப்.காம் அக்டோபர் 22, 2001. மே 29, 2007 அன்று பெறப்பட்டது.
* வேணுகோபால், பிஜோய். தலைவிதியின் ராசியுள்ள குழந்தை : கரீனா கபூருடன்  ஒரு தனிப்பட்ட பேட்டி. ரீடிப்.காம் ஜூலை 24, 2001. மே 29, 2007 அன்று பெறப்பட்டது.
* வெர்மா, சுகன்யா. இந்த வாரத்தின் நட்சத்திரம் - கரீனா கபூர் . ரீடிப்.காம் அக்டோபர் 30, 2007 இல் அணுகப்பட்டது. நவம்பர் 19, 2008 இல் பெறப்பட்டது
* வெர்மா, சுகன்யா. 'நான் டேவிட் தவன் செய்யும் படங்கள் போல செய்ய விரும்பவில்லை'. ரீடிப்.காம் மே 18, 2000. அக்டோபர் 21, 2007 அன்று திரும்பிப் பெறப்பட்டது.

## வெளி இணைப்புகள்

* 

பகுப்பு:1980 பிறப்புகள்
பகுப்பு:இந்தியத் திரைப்பட நடிகைகள்
பகுப்பு:இந்தித் திரைப்பட நடிகர்கள்
பகுப்பு:மும்பையைச் சேர்ந்தவர்கள்
பகுப்பு:பஞ்சாபி மக்கள்
பகுப்பு:இந்திய சைவர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:வாழும் மக்கள்
பகுப்பு:இந்திய நடிகைகள்
பகுப்பு:தாகூர் குடும்பம்